सामग्री: नाना पाटेकर आणि तनुश्री दत्ता

थेट मनसे आणि राज ठाकरेंवर हल्ला चढवत ती म्हणाली, "मनसेची भाषा कायम तोडफोडीची आहे. राज ठाकरे गुंड आहेत, त्यांनी आपल्यासारखेच गुंड पक्षात घेतले आहेत. राज ठाकरे त्यांना तोडफोड करण्यासाठी ठिकठिकाणी पाठवत असतात."

"लीडर न झाल्याचे खदखद त्यांच्या मनात आहे. कुणीच तुम्हाला लीडर बनवणार नाही. कारण लोकांना सरकार राज नकोय. लीडर तो असतो, जो गरजू लोकांची, महिलांची सुरक्षा करतो. महिलांवर दबाव टाकत नाही आणि महिलांच्या गाडीवर हल्ला चढवत नाही," असं तनुश्रीनं म्हटलं होतं.

तनुश्रीला बिग बॉसमध्ये सहभागी व्हायचंय, म्हणून ती असे बेताल विधानं करत आहे, असं मनसेच्या चित्रपट सेनेचे प्रमुख अमेय खोपकर ABP माझाशी बोलताना म्हणाले.

महाराष्ट्र चित्रपट सेनेचे अध्यक्ष अमेय खोपकर

तनुश्रीचे हे आरोप एक "पब्लिसिटी स्टंट" असल्याचं सांगत, "आम्हाला काय गरज तिच्या गाडीची तोडफोड करायची? आम्हाला हेच शिकवलं आहे का राज साहेबांनी?" असं खोपकर बीबीसीशी बोलताना म्हणाले.   

"नाना पाटेकरांना मी अनेक वर्षांपासून ओळखतो. त्यांच्यासोबत मी काम देखील केलं आहे. ते कोणत्याही महिलेसोबत असा गैरव्यवहार करणार नाहीत," असंही त्यांनी पुढे म्हटलं आहे. 

नेमकं प्रकरण काय?

2008मध्ये 'हॉर्न ओके प्लीज' चित्रपटाच्या चित्रीकरणावेळी नाना पाटेकर यांनी आपल्याशी असभ्य वर्तन केल्याचा आरोप तनुश्री दत्ताने नव्याने केल्याने खळबळ उडली आहे. 

नाना पाटेकर बॉलिवुडमधील अनेक महिला कलाकारांशी असभ्य वर्तन करतात, पण यावर कुणाची बोलायची हिंमत होत नाही, असंही तनुश्री म्हणाली. त्यानंतर नाना पाटेकर यांनी गुंडांकरवी मला आणि माझ्या कुटुंबीयांना धमकावल्याचंही तनुश्रीने बीबीसीला दिलेल्या मुलाखतीत सांगितलं आहे.

तिने हेच आरोप काही वर्षांपूर्वीही केले होते, असं सांगण्यात येत आहे, मात्र तिच्या बोलण्याची दखल आता अधिक गांभीर्याने घेतली जात आहे.

नाना काय म्हणाले?

तनुश्रीचे हे आरोप नानाने फेटाळून लावले असून याप्रकरणी तनुश्रीला कोर्टात खेचणार असल्याचं त्यांनी स्पष्ट केलं आहे. "चित्रीकरण सुरू असताना माझ्याबरोबरच सेटवर अनेक लोक होते. मी काहीही केलेलं नाही, हे त्यांना माहिती आहे," ते टाइम्स नाऊबरोबर बोलताना म्हणाले.

"कुणी काय बोलावं यावर नियंत्रण कसं ठेवणार? तिच्या आरोपाबाबत कायदेशीर कारवाई करण्याचा विचार मी करत आहे?" असं नाना पाटेकर म्हणाले. 

बॉलिवुडमधूनही तनुश्रीला...\nमागील सामग्री खालीलप्रमाणे सारांशित केली जाऊ शकते:
अभिनेते नाना पाटेकर यांनी महाराष्ट्र नवनिर्माण सेनेच्या कार्यकर्त्यांना हाताशी धरून मला धमकावण्याचा प्रयत्न केला, असा आरोप तनुश्री दत्ताने आज मुंबईत एक पत्रकार परिषद घेऊन केला.